
Møtereferat

	Møte:
PROGRAMRÅDET for 1. avdeling
	Sted:
Rom Loftsbod3 i Farmasibygningen
	Tid:
24.01.2025, kl. 12.15-14.00

	Møteleder:
Trine Grønhaug Halvorsen 
	Referent: 
Ayla Xiao Bend Rubenstein

	Inviterte medlemmer
Natasa Nicolic
Joseph Azuma
Ivar Grove (innkalt vara)
[bookmark: _Hlk188616197]Andrea Angelov
Arne Løvseth
Martin Kratzsch
	Fraværende: 
 Beata Mohebi





Godkjenning av møteinnkalling og agenda
Møteinnkalling og agenda ble godkjent. Ingen saker ble meldt inn under eventuelt.

Referat fra møte 21.08.2024
Referatet var godkjent på sirkulasjon.

Orienteringssaker

· Orientering fra siste møte i Utdanningsutvalget ved Trine

Studiesaker 
SAK PR/01-25 Emneevalueringer for 1. semester (FARM1100, 1110 og 1120)
Emneevalueringer for alle emnene H2024 finner dere her. Tre eksamensbesvarelser fra FARM1110 finnes også der. Emneansvarlig har delt disse for å belyse utfordringer med dårlig skriftlig formidlingsevne.
FARM1100: Programrådet tar emnevalueringen til etterretning. Emnet ser ut til å fungere godt og de fleste undervisningsaktivitetene får gode tilbakemeldinger fra studentene. Tydelige krav i forkant av lab kurs virker fornuftig. Få studenter på kollokvier til tross for obligatorisk oppmøte på 50 % (spesielt mot slutten). 
FARM1110: Programrådet tar emneevalueringen til etterretning. Emnet ser stort sett ut til å fungere bra, men strykprosenten var relativ høy i år, og snitt karakterene litt lavere enn vanlig. Flere studenter syntes kollokvieoppgavene ble lagt ut for sent, målet er ca. en uke før. Programrådet støtter utbedring av Canvasrom. Vi minner også om at midtveisevaluering må gjennomføres da det er en del av fakultetets kvalitetssystem for utdanning (https://www.uio.no/for-ansatte/arbeidsstotte/sta/kvalitetssystem/mn/emneevaluering/). Det finnes flere måter en slik evaluering kan gjøres på, f.eks. spørreundersøkelse eller fokusgruppe som er i dialog med faglærer gjennom hele semesteret. Hvis det blir gjennomført en spørreundersøkelse anbefaler programrådet at den gjennomføres i forbindelse med obligatorisk undervisning for å få høy svarprosent.  Midtveisevaluering ble heller ikke gjennomført forrige gang emnet ble avholdt. Midtveisevalueringen gir studentene mulighet for å gi tilbakemeldinger på kurset mens det går slik at det kan gjøres justeringer underveis. Dette må altså gjennomføres neste gang emnet avholdes.
Programrådet diskuterte både språklige utfordringer på eksamener og avklaring av forventninger til studenter – hva er egentlig pensum? Studentenes eget ansvar å tilegne seg pensum uansett om det har blitt dekket i forelesninger. Det skal også være en sammenheng mellom pensum og eksamen, selv om selve presentasjonene i forelesningene ikke dekker alt i pensum.
FARM1120: Programrådet tar emneevalueringen til etterretning. Emnet ser stort sett ut til å fungere bra, men strykprosenten var relativ høy i år. Programrådet støtter utbedring av Canvasrom.
Studentene fikk mulighet til å delta på Farmasidagene i november. Ulike opplevelser blant studentene. Noen syntes det var kjempespennende og var aktivt engasjert i programmet, de som ikke var like engasjert var ikke like fornøyd. 

SAK PR/02-25 Emneevalueringer for 3. semester (FARM2100, 2110 og 2120)
3. Semester samlet: Lav svarprosent på semesterevaluering, men studentene var engasjerte i forelesningene og generelt aktive studenter. 
FARM2100: Programrådet tar emneevalueringen til etterretning. Emnet ser ut til å fungere bra. 
FARM2110: Programrådet tar emneevalueringen til etterretning. Emnet ser ut til å fungere bra. Spesielt PBL-undervisningen får gode tilbakemeldinger. Det er bra at PBL-undervisningen benyttes målrettet til eksamenstrening når eksamen er muntlig. Programrådet diskuterte kontinuerlig oppdatering av PBL- og eksamensoppgaver slik at tema fortsetter å være aktuelt. 
FARM2120: Programrådet tar emneevalueringen til etterretning. Emnet ser ut til å fungere bra. Det virker fornuftig med veiledermøte i forkant av labkurs til neste år. Programrådet støtter justering av eksamensformat til å bedre måle at innholdet i LUBene er oppnådd. 
Det ble også diskutert mulighet forvidereføring av faglig brettspill med læringsassistenter. Dette er ønskelig fra emneansvarlig.

SAK PR/03-25 Emneevalueringer for 5. semester (FARM3100, 3110 og 3120)	
5. semester samlet: Uheldig når eksamener kommer veldig tett (kun en dag mellom to av eksamenene). 
Programrådet diskuterte helhetlig kommunikasjonstrening i 5. semester da både FARM3100 og FARM3120 har ønsker om å fjerne kommunikasjonsaktiviteter. Studieprogrammet er lagt opp til å ha muntlig kommunikasjonstrening i hvert semester og dette må vurderes helhetlig, spesielt hvis flere emner fjerner muntlige aktiviteter. Siden FARM3110 har både kommunikasjons lab og miniforelesninger mener programrådet at det fortsatt er nok muntlige aktiviteter i 5. semester, men understreker at det er viktig å ikke fjerne alle/for mange kommunikasjonsaktiviteter. 
FARM3100: Programrådet tar emneevalueringen til etterretning. Programrådet støtter fjerningen av muntlig presentasjon, men anbefaler at det alltid diskuteres i semesterkomiteen før man fjerner muntlige aktiviteter for å sikre at ikke alle muntlige aktiviteter i et semester fjernes samtidig. Husk at evt. endringer i LUB må gjøres i EpN før fristen 19. februar. Lurt Få ha gjennomgang av hvordan dette samsvarer med andre emner på 5. semester – er det fortsatt LUBer som ivaretar muntlig kommunikasjon?
En stor andel studenter som svarte på semesterevaluering oppgir at det var lite samsvar mellom undervisning og eksamen. Har det vært gjort endringer i eksamensform eller formulering av spørsmål i år vs. tidligere år? Kan dette være en grunn til at studenter mener det er dårlig samsvar mellom undervisning og spørsmål på eksamen?
FARM3110: Programrådet tar emneevalueringen til etterretning. 
Programrådet diskuterte hvordan studenter kan oppmuntres til å lese pensum og hvor tidlig forelesningsnotater bør legges ut i Canvas – gjerne 1-2 dager før forelesning. Hvis forelesninger blir avlyst, er det fint om forelesningsnotater kan legges ut i Canvas hvis de er tilgjengelig, og om det er mulig å få tatt igjen forelesninger senere. Programrådet vil følge opp om det finnes retningslinjer om dette. I timeplanleggingen er det viktig å unngå at ikke samme emnet får sen seminarundervisning fredag hvert år. Det ble også diskutert om noe av grunnen til det ugunstige tidspunktet var antall rom som ble reservert til undervisningsaktivitetene. Om dette stemmer finnes det kanskje rom i andre bygninger eller andre løsninger for studentene å jobbe før de samles?
FARM3120: Programrådet tar emneevalueringen til etterretning. Emnet ser ut til å ha fungert bra, og får stort sett gode tilbakemeldinger på de ulike undervisningsformenene, med unntak av miniforelesning. Denne blir foreslått å fjernes til neste år. Programrådet støtter dette ønsket, men anbefaler at det alltid diskuteres i semesterkomiteen før man fjerner muntlige aktiviteter for å sikre at ikke alle muntlige aktiviteter i et semester fjernes samtidig. Evt. endringer i LUBene må gjøres i EpN før fristen 16. februar. Midtveisevaluering ble ikke gjennomført dette semesteret. Vi minner om at midtveisevaluering må gjennomføres da det er en del av fakultetets kvalitetssystem for utdanning (https://www.uio.no/foransatte/arbeidsstotte/sta/kvalitetssystem/mn/emneevaluering/). Det finnes flere måter en slik evaluering kan gjøres på, f.eks. spørreundersøkelse eller fokusgruppe som er i dialog med faglærer gjennom hele semesteret. Hvis det blir gjennomført en spørreundersøkelse anbefaler programrådet at den gjennomføres i forbindelse med obligatorisk undervisning for å få høy svarprosent.  Midtveisevaluering ble heller ikke gjennomført forrige gang emnet ble avholdt. Midtveisevalueringen gir studentene mulighet for å gi tilbakemeldinger på kurset mens det går slik at det kan gjøres justeringer underveis. Dette må altså gjennomføres neste gang emnet avholdes. Programrådet diskuterte tilbakemeldingene på bruk av STATA vs RStudio – studentene foretrakk STATA. Utdanningsutvalget jobber aktivt med organisering av statistikkundervisningen i programmet og hvordan dette skal gjøres. Trine tar dette videre til neste UU møtet. 
Det ble også diskuterte utsendelse av tilbakemeldinger til studenter etter innleveringen. Det er viktig at det følges opp hvordan dette kan gjøres neste år og om det er mulighet for mer strømlinjeformet utsendelse av tilbakemeldinger til studenter. 

SAK PR/04-25 Emneevalueringer for 7. semester (FARM4100, 4110 og 4120)
7. semester samlet: Få studenter svarte på semesterevalueringen, det er derfor vanskelig å vite om svarene som kom inn er representative for kullet som helhet. Det er uheldig når eksamener kommer veldig tett (kun en dag mellom to av eksamenene). 
FARM4100: Programrådet tar emneevalueringen til etterretning. Vi minner om at midtveisevaluering må gjennomføres da det er en del av fakultetets kvalitetssystem for utdanning (https://www.uio.no/foransatte/arbeidsstotte/sta/kvalitetssystem/mn/emneevaluering/). Det finnes flere måter en slik evaluering kan gjøres på, f.eks. spørreundersøkelse eller fokusgruppe som er i dialog med faglærer gjennom hele semesteret. Hvis det blir gjennomført en spørreundersøkelse anbefaler programrådet at den gjennomføres i forbindelse med obligatorisk undervisning for å få høy svarprosent.  Midtveisevalueringen gir studentene mulighet for å gi tilbakemeldinger på kurset mens det går slik at det kan gjøres justeringer underveis. Dette må altså gjennomføres neste gang emnet avholdes.
Programrådet diskuterte utfordringene rundt de obligatoriske ferdighetstreninger, det at det var 24 tilfeller hvor at studenter ikke møtte opp. Studentene fikk tilpasset opplegg for å erstatte obligatoriske ferdighetstreninger. Programrådet mener at vi kan på generelt grunnlag kan tilpasse for studenter som ikke møter opp på obligatoriske aktiviteter. Det er viktig at det kommuniseres tydelig hva som er obligatorisk, men utover dette er det studentenes ansvar å møte på obligatorisk undervisning, og man bør ikke tilpasse for mye om dette er riktig kommunisert. 
FARM4110: Programrådet tar emneevalueringen til etterretning.
Stort sett gode tilbakemeldinger undervisningsformene på midtveisevaluering, unntak er labkurs som noen syntes var utfordrende. Det ble også lagt inn en ekstra eksamenskollokvie som følge av tilbakemeldingene, men få studenter møtte opp på denne (< 50%). Få studenter måtte på forelesninger og spesielt kollokver (noen ganger <10 studenter), og mange var dårlig forberedt til labkurs (uten labfrakk osv). 
Det var svært høy strykprosent på eksamen i år. Noe kan skyldes at eksamen var skriftlig i år mens den de siste årene har vært muntlig. Dette var på grunn av ressurssituasjonen. Eksamen blir sannsynligvis skriftlig neste år også grunnet ressurssituasjonen. Studentene som svarte på semesterevalueringen, er delte i synet på eksamen. Det kan virke som de studentene som ikke har deltatt på undervisningsaktiviteter syntes den var utfordrende, mens de som hadde møtt til undervisning syntes den var som forventet. Det var også få som møtte på eksamensgjennomgangen før konteeksamen (<50%)
FARM4120: Programrådet tar emneevalueringen til etterretning. Emnet ser stort sett ut til å fungere godt. De mindre justeringene som foreslås (for eksempel forbedring av nytt seminar) støttes. Programrådet støtter også de forbedringene av undervisningen som foreslås. Det er bra at kvaliteten på prosjektoppgavene er uendret selv om vurderingen har gått fra bokstavkarakterer til bestått/ikke bestått. Emnet er tverrfaglig og har mange eksterne forelesere. Studentene er delte i synet på dette. 

SAK PR/05-25 Søknad om å delta på labkurset i FARM2150 våren 2025 for 2. gang
Programrådet støtte innvilgelse av søknaden om deltakelse på labkurset i FARM2150 for 2. gang forutsett at studenten møter opp og følger hele labkurset.
Studenten får beskjed før møtereferatet er formelt godkjent da lab kurset alt har begynt. Dette så studenten kan delta på lab kurset så snart som mulig og ikke gå glipp av flere undervisninger.

Etter gjennomgang av alle emneevalueringen er det en del områder programrådet vil jobbe videre med:
Semesterevalueringer: Har hatt ganske lav svarprosent. Studentrepresentantene/tillitsvalget for kullene kan oppfordre/minne studentene til å svare på evalueringer. 
Studieteknikk: Gjennomgående at det er flere studenter som ønsker mer om studieteknikk. Det er en del om studieteknikk på Sundvollen, men sikkert lurt å ha spredt over førstesemester siden det er så mye nytt på studiestart. Mange føler at overgangen fra videregående til universitet er vanskelig.
Læringsassistenter: Hvordan skal de brukes. Og hvordan sikre at de er aktivt engasjert og går aktivt inn i undervisningen som en egen ressurs. Finansiering for læringsassistenter for 2025 er nå på plass.
Pensum: Hvordan kan vi vå studentene til å lese pensum? Mange studenter ønsker mye mer tekst på slidesene, men slides skal ikke erstatte pensum.  Programrådet anbefaler at underviseren hjelper studentene med å knytte temaer og deler av pensum direkte til forelesningene for å hjelpe studentene koble sammen pensum, forelesninger, seminarer, praktiske oppgaver, lab osv. Dette hjelper studenter med å få flere knagger å henge ny informasjon på og være mer aktiv i lesing av pensum og vil også støtte dybdelæring.  
Språk: Det er essensielt for farmasøyter å kunne kommunisere tydelig om faget sitt. Dette er også et problem på andre helsefagsprogrammer (se innlegg fra Anne Berit i UNIFORUM Studenter i helsefag har problemer med norsk: – Vi har ikke ressurser til å drive språkopplæring - Uniforum). Engelsk pensum: Flere mener at det er vanskelig å lese på engelsk. Å lese tekstbøker på engelsk er en del av å være student ved UiO. Eneansvarlig prøver fortsatt å finne oppdatert og relevant pensum på norsk. 
Trine skal løfte diskusjon om språk til Utdanningsutvalget som fortsetter å jobbe med det også på instituttnivå.
Canvas: Mange studenter har uttrykket ønske om mer systematisk organisering av canvasromene og mer struktur og forutsigbarhet i hvor ting legges ut og når. Dette er spesielt ønsket i emner med flere undervisere – behov for mer samkjøring blant undervisere. Mange studenter er svært fornøyd med hvordan FARM1100 er organisert. Programrådet har arbeidet mye med organisering av Canvasrommene. Trine skal følge opp hvordan vi har/og skal formidle om organisering av emner i Canvas til alle undervisere/eneansvarlige. 
Konte.lister og Eksamen: Flere studenter har utrykt ønske om at lister over hvem som tar konte-eksamen ikke publiseres i Canvasrommene der alle kan se det. Programrådet tar dette videre og ser hvilke løsninger som finnes. 
Eksamensdatoer: Flere studenter uttrykker at det er utfordrende med tette eksamensdatoer. Fastsettelse av skriftlige eksamensdatoer gjøres på fakultetsnivå eller høyere og er ikke noe Programrådet kan påvirke.

Eventuelt 

